**Izhodišča za spremembo Programa evropske kohezijske politike v obdobju 2021–2027 v Sloveniji**

september 2025

Kazalo vsebine

[1. STANJE IZVAJANJA 4](#_Toc208396088)

[1.1 Pregled dinamike izvajanja Programa EKP 21–27 6](#_Toc208396089)

[1.2 Pregled izvajanja Programa EKP 21–27 po posameznih resorjih 7](#_Toc208396090)

[2. UTEMELJITEV SPREMEMBE PROGRAMA EKP 21–27 8](#_Toc208396091)

[2.1 Prednostna področja vlaganj 10](#_Toc208396092)

[3. SPREMEMBA PRAVNIH PODLAG ZA PROGRAME, KI PRERAZPOREDIJO 10 % SREDSTEV NA NOVA KLJUČNA VSEBINSKA PODROČJA 11](#_Toc208396093)

[3.1 Izhodišče za spremembe (grafikon) – izhodišče za razpravo na Vladi RS 12](#_Toc208396094)

[4. PREGLED PREDLAGANIH NOVIH UKREPOV 13](#_Toc208396095)

[4.1 Podpora naložb, ki prispevajo k ciljem platforme za strateške tehnologije za Evropo 14](#_Toc208396096)

[4.2 Spodbujanje energetskih povezovalnih daljnovodov in z njimi povezane infrastrukture za prenos, distribucijo, shranjevanje in podporo ter zaščita kritične energetske infrastrukture in vzpostavitev polnilne infrastrukture 15](#_Toc208396097)

[4.3 Razvoj odporne obrambne infrastrukture, pri čemer ima prednost infrastruktura z dvojno rabo, tudi za spodbujanje vojaške mobilnosti v Uniji in krepitev civilne pripravljenosti 16](#_Toc208396098)

[4.4 Spodbujanje dostopa do cenovno dostopnih in trajnostnih stanovanj 18](#_Toc208396099)

[4.5 Spodbujanje varnega dostopa do vode, trajnostnega gospodarjenja z vodo, vključno s celostnim gospodarjenjem z vodo, in odpornosti v zvezi z vodo 19](#_Toc208396100)

[5. PREGLED SPREMEMB PO SPECIFIČNIH CILJIH 20](#_Toc208396101)

KRATICE, OKRAJŠAVE IN POMENI IZRAZOV

|  |  |
| --- | --- |
| EKP | Evropska kohezijska politika |
| e-MA/ e-MA2 | informacijski sistem organa upravljanja |
| EU | Evropska unija |
| IPCEI |  |
| JR | javni razpis |
| MFERAC | enoten, računalniško podprt računovodski sistem za izvrševanje državnega proračuna |
| MDP | Ministrstvo za digitalno preobrazbo |
| MDDSZ | Ministrstvo za delo, družino, socialne zadeve in enake možnosti |
| MF | Ministrstvo za finance |
| MGTŠ | Ministrstvo za gospodarstvo, turizem in šport |
| MSP | Ministrstvo za solidarno prihodnost |
| MJU | Ministrstvo za javno upravo |
| MK | Ministrstvo za kulturo |
| MKGP | Ministrstvo za kmetijstvo, gozdarstvo in prehrano |
| MKRR | Ministrstvo za kohezijo in regionalni razvoj |
| MNVP | Ministrstvo za naravne vire in prostor |
| MOPE | Ministrstvo za okolje, podnebje in energijo |
| MP | Ministrstvo za pravosodje |
| MTR | Vmesno poročilo |
| MVI | Ministrstvo za vzgojo in izobraževanje |
| MVZI | Ministrstvo za visoko šolstvo, znanost in inovacije |
| MZ | Ministrstvo za zdravje |
| MZI | Ministrstvo za infrastrukturo |
| operacija | potrjen projekt ali skupina projektov, ki jo izvaja en upravičenec ali več teh, ali potrjen program, ki ga izvaja upravičenec za doseganje ciljev prednostnih osi |
| OU | organ upravljanja |
| PEKP | Program izvajanja evropske kohezijske politike v obdobju 2021–2027 |
| PN | prednostna naložba |
| PO/PT | Posredniški organ/ posredniško telo |
| pravice porabe | razpoložljiva sredstva evropske kohezijske politike za obdobje 2014–2020 za cilj naložbe za rast in delovna mesta |
| SRIP | strateška razvojno-inovacijska partnerstva |
| STEP | Strategic Technologies for Europe Platform – Platforma za strateške tehnologije za Evropo |
| TP | tehnična podpora |

# STANJE IZVAJANJA

Za obdobje 2021–2027 je na nacionalni ravni pripravljen Program izvajanja evropske kohezijske politike v obdobju 2021–2027 (v nadaljevanju: PEKP), ki zajema financiranje iz štirih skladov v skupni višini **3.106.640.412 EUR** brez tehnične pomoči. V okviru razpoložljivih sredstev za programsko obdobje 2021–2027 je razdelitev sredstev po skladih naslednja:

* ESRR: 1.545.686.286 EUR;
* ESS+: 611.504.805 EUR;
* KS: 700.675.721 EUR;
* SPP: 248.773.600 EUR.

Stanje pri koriščenju sredstev evropske kohezijske politike v okviru izvajanja PEKP je na presečni datum 29. 8. 2025 sledeče:

* odločitve o podpori v skupni vrednosti 1.694.776.156 EUR (EU del), kar je 55 % vseh razpoložljivih sredstev;
* znesek potrjenih operacij v skupni vrednosti 1.063.216.068 EUR (EU del), kar je 34 % razpoložljivih sredstev;
* izplačila iz državnega proračuna v skupni vrednosti 165.013.232 EUR (EU del), kar je 5 % razpoložljivih sredstev.

Tabela 1: Stanje izvajanja PEKP po skladih in regijah skupaj: obdobje od 1. 1. 2021 do 29. 8. 2025

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Sklad** | **Regija** | **Pravice porabe brez tehnične pomoči\*** | **A** | | **B** | | **C** | |
| **Odločitve o podpori 29. 8. 2025\*\*** | | **Potrjene operacije 29. 8. 2025\*\*\*** | | **Izplačila iz DP (vključno s FI) 29. 8. 2025\*\*\*\*** | |
| EU del (EUR) | EU del (EUR) | % EU del | EU del (EUR) | % EU del | EU del (EUR) | % EU del |
| 4/3\*100 | 6/3\*100 | 8/3\*100 |
| 1 | 2 | 3 | 4 | 5 | 6 | 7 | 8 | 9 |
| **ESRR** | Zahod | 370.648.766 | 184.465.487 | 50% | 108.784.138 | 29% | 27.698.130 | 7% |
| Vzhod | 1.175.037.520 | 620.308.150 | 53% | 324.017.426 | 28% | 63.653.374 | 5% |
| Skupaj ESRR | | 1.545.686.286 | 804.773.637 | 52% | 432.801.565 | 28% | 91.351.504 | 6% |
| **ESS+** | Zahod | 142.107.283 | 66.636.735 | 47% | 50.112.577 | 35% | 7.458.730 | 5% |
| Vzhod | 469.397.522 | 261.516.451 | 56% | 206.216.773 | 44% | 28.395.295 | 6% |
| Skupaj ESS+ | | 611.504.805 | 328.153.186 | 54% | 256.329.350 | 42% | 35.854.025 | 6% |
| **KS** | Celotna SI | 700.675.721 | 440.873.982 | 63% | 298.010.612 | 43% | 28.773.845 | 4% |
| Skupaj KS | | 700.675.721 | 440.873.982 | 63% | 298.010.612 | 43% | 28.773.845 | 4% |
| **SPP** | Celotna SI | 248.773.600 | 120.975.352 | 49% | 76.074.542 | 31% | 9.033.858 | 4% |
| Skupaj SPP | | 248.773.600 | 120.975.352 | 49% | 76.074.542 | 31% | 9.033.858 | 4% |
| **PEKP** | Zahod | 512.756.049 | 251.102.222 | 49% | 158.896.715 | 31% | 35.156.860 | 7% |
| Vzhod | 1.644.435.042 | 881.824.601 | 54% | 530.234.200 | 32% | 92.048.670 | 6% |
| Celotna SI - KS | 700.675.721 | 440.873.982 | 63% | 298.010.612 | 43% | 28.773.845 | 4% |
| Celotna SI - SPP | 248.773.600 | 120.975.352 | 49% | 76.074.542 | 31% | 9.033.858 | 4% |
| **Skupaj** | | **3.106.640.412** | **1.694.776.156** | **55%** | **1.063.216.068** | **34%** | **165.013.232** | **5%** |

Vir: IS OU e-MA2, MFERAC

\* Razpoložljiva sredstva/pravice porabe EKP za obdobje 2021−2027 (EU del) – PEKP.

\*\* Odločitve o podpori zajemajo vrednost vlog za posamezen projekt, program ali javni razpis/poziv, brez neupravičenih stroškov.

\*\*\* Potrjene operacije pomenijo pogodbe o sofinanciranju oziroma odločitve o podpori, kadar je upravičenec neposredni proračunski uporabnik.

\*\*\*\* Izplačila iz državnega proračuna (vir: MFERAC, izpis na dan 29. 8. 2025 za obdobje do 29. 8. 2025).

## Pregled dinamike izvajanja Programa EKP 21–27

V obdobju zadnjih dveh mesecev je bil narejen velik premik kar se tiče odločitev o podpori in potrjenih operacij. Iz spodnje preglednice je razvidno, da je bilo od 30. 6. 2025 dodeljenih za več kot 444 mio EUR evropskih sredstev. Prava tako se je bistveno pospešilo izvajanje operacij zabeleženih v informacijskem sistemu e-MA2, kjer se je znesek potrjenih operacij zvišal za 262 mio EUR. Stanje ob koncu avgusta 2025 tako izkazuje pomembno pospešitev izvajanja PEKP. Temu bo z zamikom sledilo tudi izplačevanje izdatkov upravičencem.

Tabela 2: Napredek pri finančnem izvajanju PEKP

|  |  |  |  |  |  |  |  |
| --- | --- | --- | --- | --- | --- | --- | --- |
| **Presečni datum** | **Pravice porabe brez tehnične pomoči** | **Odločitve o podpori** | **% glede na pravice porabe** | **Potrjene operacije** | **% glede na pravice porabe** | **Izplačila iz DP (vključno s FI)** | **% glede na pravice porabe** |
|
| EU del (EUR) | EU del (EUR) | % EU del | EU del (EUR) | % EU del | EU del (EUR) | % EU del |
|
| **1.01.2024** | 3.106.640.412 | 269.539.917 | 9% | 12.194.500 | 0% | 21.595.256 | 1% |
| **1.01.2025** | 3.106.640.412 | 791.314.116 | 25% | 521.413.805 | 17% | 74.253.555 | 2% |
| **30.06.2025** | 3.106.640.412 | 1.249.846.682 | 40% | 798.604.468 | 26% | 153.122.032 | 5% |
| **29.08.2025** | 3.106.640.412 | 1.694.776.156 | 55% | 1.063.216.068 | 34% | 165.013.232 | 5% |

Vir: MKRR

Graf 1: Stanje napredka izvajanja PEKP

Vir: MKRR

## Pregled izvajanja Programa EKP 21–27 po posameznih resorjih

Tabela 3: Pregled stanja izvajanja padajoče po % izdanih odločitev o podpori glede na pravice porabe

|  |  |  |  |  |  |  |  |
| --- | --- | --- | --- | --- | --- | --- | --- |
| **PT** | **Okvirne pravice porabe PEKP 21–27 na podlagi INP 25/2** | **Odločitve o podpori (EU del) 29. 8. 2025** | **% glede na pravice porabe** | **Potrjene operacije (EU del) 29. 8. 2025** | **% glede na pravice porabe** | **Izplačila iz DP, vključno s FI (EU del) 29. 8. 2025** | **% glede na pravice porabe** |
|  | A | B | C=B/A | D | E=D/A | F | G=F/A |
| **MJU** | 11.337.161 | 9.825.911 | 87% | 8.615.920 | 76% | 657.744 | 6% |
| **MKRR - DRR** | 114.197.008 | 89.984.734 | 79% | 67.377.397 | 59% | 6.567.009 | 6% |
| **MDDSZ** | 282.442.333 | 221.974.146 | 79% | 170.899.251 | 61% | 22.127.145 | 8% |
| **MSP** | 28.095.760 | 20.230.076 | 72% | 6.105.900 | 22% | 499.774 | 2% |
| **MOPE** | 451.738.023 | 317.635.119 | 70% | 60.444.869 | 13% | 1.436.904 | 0% |
| **MP** | 18.252.444 | 8.550.755 | 47% | 7.344.215 | 40% | 238.911 | 1% |
| **MGTŠ** | 593.227.513 | 277.139.903 | 47% | 237.149.069 | 40% | 65.146.763 | 11% |
| **MZ** | 114.513.050 | 50.226.444 | 44% | 11.647.893 | 10% | 658.570 | 1% |
| **MK** | 63.238.455 | 27.608.235 | 44% | 7.653.123 | 12% | 873.212 | 1% |
| **MZI** | 739.633.182 | 321.712.195 | 43% | 244.650.673 | 33% | 11.705.998 | 2% |
| **MDP** | 68.792.166 | 21.130.635 | 31% | 20.566.854 | 30% | 2.914.909 | 4% |
| **MVZI** | 373.733.601 | 109.183.482 | 29% | 38.263.804 | 10% | 10.843.112 | 3% |
| **MVI** | 209.642.195 | 61.004.985 | 29% | 45.770.918 | 22% | 11.191.518 | 5% |
| **MNVP** | 635.027.387 | 158.569.537 | 25% | 136.726.183 | 22% | 30.151.662 | 5% |

Vir: IS e-MA2, MFERAC (izpis 29.8.2025)

V okviru izvajanja evropske kohezijske politike sodeluje 14 ministrstev v vlogi posredniških teles. V zgornji tabeli so predstavljene okvirne pravice porabe v okviru Izvedbenega načrta programa EKP 21-27 in stanje pri izvajanju.

# UTEMELJITEV SPREMEMBE PROGRAMA EKP 21–27

Evropska unija pripravlja novo spremembo kohezijske politike zaradi nepredvidenih izzivov in radikalno spremenjenega globalnega okolja, ki zahtevajo hitro in prilagojeno ukrepanje. Predlog Evropske komisije za posodobitev kohezijske politike prek vmesnega pregleda (MTR) je odgovor na naslednje ključne dejavnike in prioritete:

* **Krepitev konkurenčnosti -** Obstaja nujna potreba po zaprtju inovacijske vrzeli, krepitvi ekonomske konkurenčnosti z razogljičenjem kot priložnostjo za rast ter zmanjšanju zunanjih odvisnosti z diverzifikacijo dobavnih verig in vlaganjem v kritične sektorje. Politika mora podpirati pametnejšo Evropo in naložbe v strateške tehnologije, kot so določene v platformi STEP (Strategic Technologies for Europe Platform).
* **Energetska varnost in prehod** - Naložbe v energetske interkonektorje, prenosna/ distribucijska omrežja, hranilnike in polnilno infrastrukturo so ključne za pospešitev zelene tranzicije, povečanje zanesljivosti oskrbe in zmanjšanje odvisnosti od zunanjih energetskih virov. Vključena je tudi zaščita kritične energetske infrastrukture.
* **Geopolitična nestabilnost in obramba/varnost** - Globalne geopolitične dinamike so prinesle globoko negotovost, kar je zahtevalo temeljito ponovno oceno strateške avtonomije, odpornosti in pripravljenosti EU. Vojna v Ukrajini je poudarila potrebo po krepitvi obrambnih zmogljivosti, vojaške mobilnosti in konkurenčnosti obrambne industrije EU.
* **Dostopna stanovanja** - Evropa se sooča s stanovanjsko krizo, kjer cene in najemnine močno rastejo, medtem ko plače ne sledijo enakemu tempu, kar povzroča vrzel med razpoložljivostjo in potrebami po dostopnih stanovanjih. Poleg socialnih in energetsko učinkovitih, trajnostnih stanovanjih se predlaga tudi izboljšanje izobraževalne infrastrukture in bivalne varnosti (krepitev kapacitet ležišč v dijaških domovih in CŠOD).
* **Vodna odpornost in varna oskrba z vodo** - Vodni viri so pod vse večjim pritiskom zaradi onesnaževanja, podnebnih sprememb, izgubljanja biotske raznovrstnosti ter pogostejših poplav in suš. Potrebna je posodobitev cilja za spodbujanje zanesljivega dostopa do vode, trajnostnega gospodarjenja z vodnimi viri in vodne odpornosti.

S spremembo Uredbe EK se **Republika Slovenija prilagaja novim razvojnim in strateškim prioritetam Evropske unije ter lastnim nacionalnim potrebam**. Ključni razlog za spremembo je **učinkovitejša uporaba razpoložljivih sredstev**, s katero se zagotavlja večja usmerjenost v področja z največjim razvojnim učinkom.

Poseben poudarek bo namenjen dostopnim stanovanjem, energetski varnosti in prehodu na trajnostne vire energije ter krepitvi dvojne rabe tehnologij za obrambo in varnost. Ti izzivi so neposredno povezani z večjo odpornostjo države, dvigom konkurenčnosti v okviru instrumenta STEP ter z uresničevanjem ene izmed ključnih prioritet Vlade Republike Slovenije – zagotavljanjem zadostnega in kakovostnega stanovanjskega fonda.

Prerazporeditev sredstev temelji na priporočilih iz Draghijevega poročila, ki poudarja potrebo po hitrejšem in učinkovitejšem usmerjanju naložb v tista področja, ki imajo največji potencial za trajnostni razvoj in dolgoročno konkurenčnost. Sredstva se bodo preusmerila s tistih področij, kjer izvajanje ukrepov poteka prepočasi ali kjer cilji niso več tako prioritetni na bolj pomembne vsebinske sklope.

Na ta način bo Republika Slovenija izkoristila dane možnosti, zagotovila večjo usklajenost s strateškimi prioritetami EU ter dosegla ravnovesje med vlaganji v nove vsebine in nadaljnjo podporo obstoječim programom.

Namen predlaganih sprememb je prilagoditi investicijske prioritete, uvesti večjo prožnost in poenostavitve ter spodbuditi hiter in učinkovit pretok sredstev, da se tako EU kot Slovenija lahko agilneje odzivata na trenutne in prihodnje izzive. Kohezijska politika je namreč glavni investicijski instrument EU in ima inherentno prožnost za prispevanje k tem vitalnim prioritetam, hkrati pa ohranja osrednji cilj zmanjševanja razlik med regijami.

Spremenjene kohezijske uredbe bodo v Uradnem listu Evropske unije predvidoma objavljene   
16. 9. 2025.

Glede na to, da so časovni roki za spremembo zelo kratki, je smiselno, da se izhodišča za spremembo PEKP v Sloveniji čimprej sprejmejo, saj je spremembo PEKP potrebno nato uskladiti še z vsemi deležniki.

## Prednostna področja vlaganj

Prednostna področja vlaganj, ki jih predvideva nova sprememba kohezijske politike, so določena z namenom hitrega in prilagojenega odzivanja na nepredvidene izzive in radikalno spremenjeno globalno okolje. Predlog Evropske komisije uvaja ali posodablja specifične cilje in s tem usmerja naložbe v naslednja ključna področja:

1. **Konkurenčnost**

* Podpora naložbam, ki prispevajo k ciljem platforme za strateške tehnologije za Evropo (STEP) (specifični cilj RSO 1.6 pod CP1 – Pametnejša Evropa). Cilj je zapreti inovacijsko vrzel, okrepiti konkurenčnost in zmanjšati zunanje odvisnosti z vlaganjem v kritične sektorje in strateške tehnologije.
* Omogočeno je financiranje projektov IPCEI (pomembni projekti skupnega evropskega interesa) v vseh regijah, ne glede na razvitost, in poenostavljen postopek izbire za projekte, ki neposredno sodelujejo v odobrenem IPCEI.

1. **Energetski prehod in energetska varnost:**

* Spodbujanje povezovalnih daljnovodov in povezane infrastrukture za prenos, distribucijo in shranjevanje ter podporne infrastrukture, pa tudi zaščite kritične energetske infrastrukture ter vzpostavitve polnilne infrastrukture (nov specifični cilj RSO 2.9 pod CP2 – Bolj zelena Evropa). To zajema čezmejne energetske povezave, prenosno/distribucijsko mrežo, hranilnike in polnilno infrastrukturo.

1. **Obramba in varnost**

* Krepitev industrijskih zmogljivosti za spodbujanje obrambnih zmogljivosti, prednostno tistih z dvojno rabo (nov specifični cilj RSO 1.7 pod CP1 – Pametnejša Evropa), kar vključuje naložbe v tehnološki razvoj in proizvodnjo obrambnih izdelkov, opreme, digitalnih rešitev in kibernetske varnosti.
* Razvoj odporne obrambne infrastrukture, prednostno tiste z dvojno rabo, tudi za spodbujanje vojaške mobilnosti v Uniji, ter izboljšanje civilne pripravljenosti (nov specifični cilj RSO 3.3 pod CP3 – Povezana Evropa), ki se osredotoča na koridorje vojaške mobilnosti EU, vključno z nadgradnjo cest in mostov za težka vojaška vozila.

1. **Dostopna in trajnostna stanovanja**

* Spodbujanje dostopa do cenovno dostopnih in trajnostnih stanovanj v okviru CP4 – Socialna Evropa (RSO 4.7). Poudarek je na socialnih in energetsko učinkovitih stanovanjih, trajnostni gradnji in povezavi z iniciativo Novi evropski Bauhaus (NEB) ter zagotavljanje varnih, sodobnih, večnamenskih nastanitvenih kapacitet, ki se uporabljajo primarno za izobraževanja (dijaški dom, CŠOD,..).

1. **Varna oskrba z vodo in vodna odpornost:**

* Spodbujanje zanesljivega dostopa do vode, trajnostnega gospodarjenja z vodnimi viri in odpornosti v zvezi z vodo (Cilj vključuje posodobljen cilj za varno oskrbo z vodo, trajnostno in integrirano upravljanje, vodno odpornost, podporo razsoljevanju, modri biotehnologiji in naravnim rešitvam.

# SPREMEMBA PRAVNIH PODLAG ZA PROGRAME, KI PRERAZPOREDIJO 10 % SREDSTEV NA NOVA KLJUČNA VSEBINSKA PODROČJA

Države članice s spremembo kohezijske politike pridobijo več ključnih elementov, ki jim omogočajo učinkovitejše in prožnejše odzivanje na trenutne izzive ter optimizacijo uporabe razpoložljivih sredstev. Te pridobitve vključujejo finančne spodbude, razširjena področja vlaganj ter poenostavitve pravil in večjo fleksibilnost.

Najpomembnejše pridobitve za države članice so:

* **Dodatna predplačila:** Države članice lahko prejmejo 20 % dodatno predplačilo za nove prioritete, če programsko spremembo oddajo do 31. 12. 2025 in prerazporedijo vsaj 10 % sredstev. Za določene prioritete, kot so obramba, STEP, voda, stanovanja in energetski interkonektorji, je možno 20-odstotno dodatno predplačilo, tudi retroaktivno za spremembe, oddane do 31. 3. 2025. Obstaja tudi splošno enkratno 1,5 odstotno predplačilo, če je vsaj 10 % sredstev prerazporejenih v nove strateške prioritete in sprememba oddana do 31. 12. 2025.
* **Višje stopnje sofinanciranja:** Za določene nove cilje in regije se stopnja sofinanciranja s strani EU poveča za 10 odstotnih točk, do največ 100 %. Še posebej za namenske prioritete, ki podpirajo nove specifične cilje, je lahko sofinanciranje EU do 100 %.
* **Podaljšanje obdobja upravičenosti izdatkov:** Rok za upravičenost izdatkov programa PEKP se podaljša do 31. 12. 2030.

Vse tri najpomembnejše pridobitve so izrazito pomembne tudi za Republiko Slovenijo. Dodana preplačila pomembno vplivajo na razbremenitev pri doseganju finančnega mejnika (pravilo N+3) in s tem znižanje tveganja za izgubo EU sredstev. Znižanje velja že za leto 2025, kjer je MKRR v vlogi organa upravljanja s predhodnimi ukrepi že zagotovil ustrezne ukrepe. Še posebej je s finančnega vidika ta predlagana sprememba pomembna za leto 2026 (okvirno v višini 85 mio EUR), saj je leto 2026 volilno leto in pri tem prihaja tudi do strukturnih sprememb, ki vzamejo svoj čas, in tovrstno nižanje mejnik predstavlja smiselno, ustrezno in potrebno znižanje tveganja.

Predlog vsebuje tudi predlog prenosa sredstev med skladi, in sicer iz ESS+ na ESRR. To bo potrebno v nadaljevanju usklajevanja še posebej uskladiti z Evropsko komisijo. Vseeno se ocenjuje, da je potrebno, da k novim vsebinskih prioritetam prispevajo vsi skladi v PEKP in da je prav, da Vlada RS to uskladi na najvišjem možnem nivoju.

## Izhodišče za spremembe (grafikon) – izhodišče za razpravo na Vladi RS

Graf 2: Grafični prikaz prenosa sredstev po resorjih in novih ciljih

Slika, ki vsebuje besede besedilo, posnetek zaslona, grafični prikaz, pisava

Vsebina, ustvarjena z umetno inteligenco, morda ni pravilna.

Vir: MKRR

# PREGLED PREDLAGANIH NOVIH UKREPOV

|  |  |  |  |  |
| --- | --- | --- | --- | --- |
| **Specifični cilj** | **Resor** | **Ukrep** | **Višina (mio EUR)** | **Opomba** |
| **STEP (53,5)** | MGTŠ | Javni razpis za podjetja - strateške tehnologije EU | 30 | Razpis je že v pripravi za V regijo, velik interes, da se ga pripravi tudi za Z regijo |
| MVZI | EURO HPC | 23,5 | Projekt je že potrjen s strani EK, realizacija zagotovljena |
| **SKUPAJ** | | | **53,5** |  |
| **Energetski prehod (71,3)** | MOPE | Ukrep - pametna omrežja in hranilniki | 58 | Javni poziv v pripravi |
| MOPE | Hranilniki - SPP | 13 | Ukrepi v pripravi |
| **SKUPAJ** | | | **71** |  |
| **Dvojna raba (75,3)** | MVI | Ukrepi dvojne rabe v okviru medpodjetniških izobraževalnih centrov | 16 | Ukrep v pripravi |
| MZ | SB Slovenj Gradec | 43,5 | Ukrep v pripravi |
| MZ | SB Murska Sobota | 2,5 | Ukrep v pripravi |
| MNVP (Uprava za zaščito in reševanje) | Nacionalni center za zaščito in reševanje ob naravnih nesrečah, večjih izrednih dogodkih in drugih kriznih razmerah | 13,3 | Ukrep v pripravi |
| **SKUPAJ** | | | **75,3** |  |
| **Dostopna stanovanja (28,6)** | MSP | Javni razpis za naložbe v stanovanje | 16,6 | Javni razpis - občine in občinske sklade |
| MVI | Posodobitve nastanitvenih zmogljivosti v DD in CŠOD (v okviru prenove dodatnih 300 ležišč (vključno s statično sanacijo) in novih 200 ležišč v okviru novogradnje) | 12 | Ukrep v pripravi |
| **SKUPAJ** | | | **28,6** |  |
| **VSI UKREPI SKUPAJ** | | | **228,9** |  |

|  |  |
| --- | --- |
| **Legenda** |  |
|  | Ukrep je pripravljen za izvedbo |
|  | Ukrep je v pripravi |

## Podpora naložb, ki prispevajo k ciljem platforme za strateške tehnologije za Evropo

Sredstva za specifični cilj RSO1.6 STEP v skupni višini 53,5 mio EUR se zagotovijo s prerazporeditvami iz specifičnih ciljev:

* RSO1.1 Razvoj in izboljšanje raziskovalne in inovacijske zmogljivosti ter uvajanje naprednih tehnologij na cilju politike 1 v skupni višini 49.494.147,50 EUR namesto ukrepov JR za demonstracijske pilotne projekte (25.494.147,50 EUR), Superračunalnik 2 (HPC 2) (8.500.000 EUR) in z znižanjem ukrepov MVZI (za 15.000.0000 EUR) ter
* RSO2.6 Spodbujanje prehoda na krožno gospodarstvo, gospodarno z viri na cilju politike 2 z znižanjem vrednosti ukrepa JR Krožni in digitalni modeli v višini 4.505.852,50 EUR.

Sredstva se namenijo za ukrepa:

* javni razpis za razvoj in proizvodnjo strateških tehnologij v zahodni kohezijski regiji v višini 30 mio EUR ter
* superračunalnik 2 (HPC 2) v višini 23,5 mio EUR.

S spremembo PEKP 2021–2027 v marcu 2025 se je za ukrepe na SC1.6 Podpora naložb, ki prispevajo k ciljem platforme za strateške tehnologije za Evropo (STEP) namenilo 100 mio EUR. Del teh sredstev v višini 60 mio EUR je namenjenih za JR za spodbujanje razvoja in proizvodnje strateških tehnologij za Evropo (STEP). Zaradi vira prerazporejenih sredstev po kohezijskih regijah bi bilo za podporo projektom v Zahodni kohezijski regiji na voljo manj kot 4 mio EUR. Na tej osnovi je MGTŠ ocenil, da JR, pri katerem bi bilo za (predvidoma) večje strateške projekte na zahodu namenjenih tako malo sredstev, ne bi bil uspešen, zato se je MGTŠ odločil, da JR pripravi tako, da se iz sofinancirajo samo projekti v Vzhodni kohezijski regiji. Glede na ugotovitve izvedenih študij Gospodarske zbornice Slovenije in Regionalne razvojne agencije Ljubljanske urbane regije (pa tudi predhodnih študij MKRR med člani SRIP-ov in MGTŠ med javnimi raziskovalnimi organizacijami), je interes in potencial podjetij iz Zahodne kohezijske regije za pripravo projektov na področju strateških tehnologij zelo velik, zato je izvedba novega JR, namenjenega še organizacijam iz Zahodne kohezijske regije, smiselna in potrebna. Obe študiji namreč jasno izpostavljata strukturno neskladje med trenutno veljavno delitvijo kohezijskih sredstev in dejansko koncentracijo razvojnega in investicijskega potenciala, še posebej pri strateških, kapitalsko intenzivnih projektih, ki so v veliki meri locirani v Zahodni kohezijski regiji. Študija GZS namreč ugotavlja, da 85 % skupne vrednosti analiziranih projektnih idej na področju strateških tehnologij izhaja iz Zahodne kohezijske regije.

Evropska unija daje prednost razvoju visokozmogljivega računalništva v povezavi z umetno inteligenco, kar je ključno za digitalno preobrazbo družbe. Slovenija se aktivno vključuje v ta razvoj z več projekti, ki vključujejo financiranje superračunalnikov in tovarne umetne inteligence. Skupni projekt EURO HPC sestavlja več projektov in podprojektov in sicer projekt SLAIF bo namenjen vzpostavitvi slovenske tovarne umetne inteligence. Projekt izgradnje superračunalnika vključuje več podprojektov, med drugim pripravo objekta, nadgradnjo sistema ter pokritje stroškov elektrike in zaposlitve. Celoten projekt bo delno sofinanciran iz kohezijskih sredstev, upravičenec do večine sredstev pa je IZUM.

## Spodbujanje energetskih povezovalnih daljnovodov in z njimi povezane infrastrukture za prenos, distribucijo, shranjevanje in podporo ter zaščita kritične energetske infrastrukture in vzpostavitev polnilne infrastrukture

Sredstva za nov specifični cilj se zagotovi s prerazporeditvijo sredstev iz naslednjih specifičnih ciljev:

* RSO2.1 in RSO2.2: na podukrepu “Celovita energetska prenova stavb javnega sektorja” zmanjšujemo sredstva. Na objavljeni javni poziv za projekte energetske prenove stavb in izgradnjo novih naprav za proizvodnjo električne energije iz sončne energije v ožjem in širšem javnem sektorju doslej ni prispela nobena vloga. Razlog za neprijavo so razpoložljiva sredstva Načrta za okrevanje in odpornost in sredstva iz Podnebnega sklada ter izzivi z zagotavljanjem lastnih/proračunskih sredstev za zapiranje finančnih konstrukcij. Na tem podukrepu ostaja na voljo javni razpis za energetsko prenovo stavb v lasti občin, pri katerem bo lahko nabor potencialnih prijaviteljev razširjen predvsem na širši javni sektor.

Hkrati se prerazporedijo sredstva s podukrepa »Celovita energetska prenova zasebnih večstanovanjskih stavb«, zaradi časovnega zamika in kompleksnosti izvedbe pilotnega projekta celovitega naslavljanja večstanovanjskih stavb (energetska prenova, statična prenova, energetska revščina) bodo preučene alternativne možnosti financiranja.

* RSO2.3: na objavljenem Javnem razpisu za sofinanciranje naložb v skupnostno samooskrbo z električno energijo iz obnovljivih virov energije za obdobje od 2025 do 2027 zaznavamo nižji interes možnih prijaviteljev od pričakovanega, zato se sredstva prerazporedi na ukrepe na novem SC. Hkrati ostajajo na voljo tudi sredstva na javnem razpisu za spodbujanje OVE za proizvodnjo električne energije iz SC2.2, tako da navedeni ukrep ne bo bistveno zavrl naložb v OVE za proizvodnjo električne energije, tudi, ker obstajajo na voljo še spodbude preko Centra za podpore OVE na Borzenu iz drugih virov.

Dodatno se iz SC2.3 na nov specifični cilj prenesejo tudi sredstva in vsebine za naložbe v nadgradnjo omrežja električne energije, pri čemer je javni razpis trenutno že v usklajevanju med MOPE in MKRR.

**V okviru CP2** (PN 3) se vzpostavi nov specifični cilj RSO2.9 *Spodbujanje energetskih povezovalnih daljnovodov in z njimi povezane infrastrukture za prenos, distribucijo, shranjevanje in podporo ter zaščita kritične energetske infrastrukture in vzpostavitev polnilne infrastrukture*.

Predvidena sta naslednja ukrepa:

1. Naložbe v pametno elektroenergetsko omrežje: namen ukrepa je krepitev elektroenergetskega omrežja na območju Republike Slovenije za potrebe priklopa proizvodnih naprav na obnovljive vire energije, toplotnih črpalk in e-mobilnosti. V Sloveniji so velike potrebe po posodobitvi elektroenergetskega omrežja v skladu z naraščajočo porabo električne energije iz OVE. Potrebno je pospešiti celovit razvoj in vodenje elektroenergetskega omrežja za večjo zmogljivost, odpornost proti motnjam, naprednost, povezljivost in prilagodljivost omrežja, kar bo omogočilo izkoriščanje prožnosti virov in bremen ter pospešeno uvajanje e-mobilnosti, vključno s polnilnimi mesti za električna vozila ter vključevanje naprav za proizvodnjo in shranjevanje električne energije iz OVE. Naložbe bodo vsebovale elemente pametnih omrežij, s čimer bodo dodatno okrepile elektroenergetsko omrežje, povečale njegovo prilagodljivost ter izboljšale vključevanje podatkovnih zbirk in nadzor v realnem času. Ukrep predstavlja nadaljevanje že vzpostavljenega ukrepa na NOO, ki mu bo sledil ukrep iz EKP, s čimer se zagotavljajo sredstva za razogljičenje na področju energetike oziroma za elektrifikacijo skladno z NEPN.

1. Naložbe v sistemske hranilnike električne energije: so ključni element sodobnih elektroenergetskih sistemov, ker pomagajo zagotavljati stabilnost, zanesljivost in učinkovitost omrežja. Potrebujejo se zaradi več razlogov: uravnavanje nihanj proizvodnje iz obnovljivih virov, zanesljivost in stabilnost omrežja, premostitev konic porabe (peak shaving), optimizacija delovanja omrežja, podpora pri oskrbi z elektriko na odročnih območjih ter rezervna energija (back-up).

**V okviru CP6, Sklada za pravični prehod (PN 10)** se vzpostavi nov specifični cilj JSO 8.2 *Podpiranje sistemov za shranjevanje energije, kadar ti prispevajo k razogljičenju regionalnih gospodarstev in vključevanju obnovljivih virov energije v omrežje* na katerem se predvidi naslednji ukrep:

* Naložbe v sistemske hranilnike električne energije: so ključni element sodobnih elektroenergetskih sistemov, ker pomagajo zagotavljati stabilnost, zanesljivost in učinkovitost omrežja. Potrebujemo se zaradi več razlogov: uravnavanje nihanj proizvodnje iz obnovljivih virov, zanesljivost in stabilnost omrežja, premostitev konic porabe (peak shaving), optimizacija delovanja omrežja, podpora pri oskrbi z elektriko na odročnih območjih ter rezervna energija (back-up). Na področjih pravičnega prehoda se v skladu z ONPP-ji načrtujejo večje sončne elektrarne v obeh regijah, ki pa so lahko učinkovite in omogočajo ustrezno prožnost sistema oskrbe z električno energijo ter posledično vključevanje nadaljnjih obnovljivih virov energije v omrežje samo v primeru, če so podprte z ustreznim(i) hranilnikom(i) električne energije.

Sredstva za nov specifični cilj se zagotovijo s prerazporeditvijo sredstev iz specifičnega cilja 8.1 in sicer iz projektov s področja energetskega prestrukturiranja (naložbe v OVE, preureditev energetske lokacije), pri katerih se bodisi zamika izvedba, bodisi bodo izvedeni z nižjimi sredstvi od prvotno predvidenih, bodisi ne bodo izvedeni. V okviru premogovno intenzivne regije Zasavje gre za preostanek sredstev na obstoječih projektih sončnih elektrarn, v okviru premogovno intenzivne regije Saša pa gre za preostanek sredstev zaradi neizvedbe oziroma nižje vrednosti projektov sončne elektrarne na pregradi, vodikove infrastrukture in uplinjanja odpadne lesne biomase.

## Razvoj odporne obrambne infrastrukture, pri čemer ima prednost infrastruktura z dvojno rabo, tudi za spodbujanje vojaške mobilnosti v Uniji in krepitev civilne pripravljenosti

Sredstva za nov specifični cilj se zagotovi s prerazporeditvami iz specifičnih ciljev:

* ESO 4.11 Krepitev enakopravnega in pravočasnega dostopa do kakovostnih, trajnostnih in cenovno ugodnih storitev, vključno s storitvami, ki spodbujajo dostop do stanovanj, in storitvami oskrbe, usmerjene v posameznika, vključno z zdravstveno oskrbo; posodobitev sistemov socialne zaščite, vključno s spodbujanjem dostopa do socialne zaščite, s posebnim poudarkom na otrocih in prikrajšanih skupinah; izboljšanje dostopnosti, tudi za invalide, učinkovitosti in odpornosti zdravstvenih sistemov in storitev dolgotrajne oskrbe. Razlog: zaradi kadrovskega primanjkljaja, ki močno omejuje možnost odsotnosti z delovnih mest in s tem udeležbo na organiziranih usposabljanjih in ostalih razvojno-izobraževalnih aktivnostih, se projekti združujejo in pripravljajo vsebinsko, časovno in finančno bolj prilagojeno, z manj sredstvi od načrtovanih,
* RSO3.2 Razvoj in krepitev trajnostne, pametne in intermodalne nacionalne, regionalne in lokalne mobilnosti, odporne proti podnebnim spremembam, vključno z boljšim dostopom do omrežja TEN-T in čezmejno mobilnostjo. Razlog: Zaradi odprave gradbenega dovoljenja za projekt »Tretja razvojna os – jug (Novo mesto–Maline)« obstaja visoko tveganje, da projekt ne bo izveden v predvidenih rokih, kar pomeni, da sredstev iz PEKP ne bo mogoče pravočasno počrpati. Z namenom zagotovitve učinkovite porabe sredstev se predlaga, da se 20 milijonov EUR sredstev ESRR Vzhod, predvidenih v okviru specifičnega cilja RSO3.2, prenese na nov specifični cilj RSO3.3,
* RSO2.4. Spodbujanje prilagajanja podnebnim spremembam in preprečevanja tveganja nesreč ter odpornosti, ob upoštevanju ekosistemskih pristopov, Razlog: z namenom osredotočenja na nove prioritete Evropske unije na področju obrambe in varnosti bo oblikovan nov ukrepi za odziv na podnebno pogojene naravne nesreče in splošne krizne razmere. Cilj ukrepa je vzpostavitev ključnih aktivnosti za dvojno rabo, in sicer: v mirovnem času center deluje kot šola, raziskovalni laboratorij in prostor za vaje, v kriznem času pa postane logistični in operativni center oziroma središče za koordinacijo in podporo prebivalstvu.

ESO 4.5 Izboljšanje kakovosti, vključenosti, učinkovitosti in ustreznosti sistemov izobraževanja in usposabljanja za potrebe trga dela, vključno z vrednotenjem neformalnega in priložnostnega učenja, da bi podprli pridobivanje ključnih kompetenc, tudi podjetniških in digitalnih veščin, ter s spodbujanjem uvedbe dualnih sistemov usposabljanja in vajeništev.

**V okviru CP 3 se vzpostavi nov specifični cilj RSO3.3 “Vzpostavitev odporne obrambne infrastrukture, s poudarkom na infrastrukturnih objektih dvojne rabe, vključno z spodbujanjem vojaške mobilnosti v Uniji ter izboljšanjem civilne pripravljenosti”**

Predvideni so naslednji ukrepi:

1. Zagotavljanje zdravstvene infrastrukture za dvojno rabo

Objekti zdravstvene infrastrukture so ključni objekti splošnega družbenega pomena. Objekti namenjene »dvojni rabi« bodo prvotno namenjeni civilnemu prebivalstvu in šele nato vojaškim potrebam. Regijske bolnišnice predstavljajo nepogrešljiv del sistema zaščite, reševanja in delovanja javnih služb tako v normalnih razmerah, kot v času naravnih nesreč in drugih kriznih situacij. Obstoječi objekti so v izredno slabem stanju in ne ustrezajo sodobnim funkcionalnim, varnostnim in tehničnim standardom. Zaradi nadaljnjega zagotavljanja nujnih zdravstvenih storitev ter bodočega razvoja zdravstvene dejavnosti, s tem pa tudi zmanjševanja tveganja za zdravje in življenje ljudi v času naravnih nesreč kot so npr. poplave, so predlagane investicije zelo potrebne. Glede na demografske projekcije lahko v naslednjih letih pričakujemo še višji delež prebivalcev starejših od 65 let, ki so tudi največji uporabnik zdravstvenih storitev, zlasti specialističnih zdravstvenih obravnav, hospitalizacij in dolgotrajne oskrbe. V tem kontekstu je ključno, da je zdravstvena infrastruktura, ki je temelj delovanja zdravstvenega sistema in ima ključno vlogo pri zagotavljanju kakovostne, dostopne in trajnostne oskrbe, pripravljena tako na prihajajoče demografske izzive, kot na morebitne prihodnje naravne katastrofe. Te so spričo klimatskih sprememb, kot dokazujejo dogodki v avgustu 2023, tudi v Koroški regiji vse pogostejše.

Predlaga se izvedba dveh investicij, in sicer:

* SB Slovenj Gradec odstranitev starega in izgradnja novega objekta Klošter: Poslopje SB Slovenj Gradec sestavljata dve stavbi, in sicer stavba imenovana »klošter«, in stavba kirurškega oddelka. Kot del SB Slovenj Gradec predstavljata nepogrešljiv del sistema zaščite, reševanja in delovanja javnih služb tako v normalnih razmerah, kot v času naravnih nesreč in drugih kriznih situacij. Objekta sta v izredno slabem stanju in ne ustrezata sodobnim funkcionalnim, varnostnim in tehničnim standardom. Zaradi nadaljnjega zagotavljanja nujnih zdravstvenih storitev ter bodočega razvoja zdravstvene dejavnosti v Koroški regiji, s tem pa tudi zmanjševanja tveganja za zdravje in življenje ljudi v času naravnih nesreč kot so npr. poplave, je investicija v izgradnjo novega objekta nujna;
* SB Murska Sobota: prenova 1. nadstropja internega bloka: Splošna bolnišnica Murska Sobota je osrednja zdravstvena ustanova v severovzhodnem delu Slovenije, saj skrbi za zdravstveno oskrbo prebivalstva vzhodno in zahodno od reke Mure in zaradi dotrajanosti in zastarelosti prostorov nujno potrebuje prenova 1. nadstropja Internega oddelka.

Oba objekta sta na obmejnih območjih in težje dostopnih področjih. V tem kontekstu je ključno, da je zdravstvena infrastruktura, ki je temelj delovanja zdravstvenega sistema in ima ključno vlogo pri zagotavljanju kakovostne, dostopne in trajnostne oskrbe, pripravljena tako na prihajajoče demografske izzive, kot na morebitne prihodnje naravne katastrofe.

1. Zagotavljanje odporne vzgojno izobraževalne infrastrukture

Predlaga se vzpostavitev centrov odličnosti poklicnega in strokovnega izobraževanja (CoVE). Namen regijskih centrov je dvojni:

* krepitev pripravljenosti in odpornosti izobraževalnega sistema ter širše družbe na krizne dogodke,
* spodbujanje inovacij in tehnološkega napredka na področju kriznega upravljanja.

Prvenstveno (v normalnih razmerah) bodo regijski centri delovali kot sodoben, tehnološko napreden in izobraževalni ter raziskovalni prostor za dijake, študente, zaposlene ter širšo javnost. V kriznih razmerah pa se bodo lahko preoblikovali v podporno enoto za zagotavljanje osnovne logistike, energije, komunikacij in zdravstvene pomoči ključnim deležnikom, kot so civilna zaščita, gasilske enote, reševalne službe in vojska.

Skupni cilj načrtovanih naložb je vlaganje v opremo in infrastrukturo za vzpostavitev regijskih centrov. Ocenjena časovnica izvedbe aktivnosti in porabe sredstev evropske kohezijske politike je 2026 do 2028.

1. Nacionalni center za zaščito in reševanje ob naravnih nesrečah, večjih izrednih dogodkih in drugih kriznih razmerah

Predlaga se vzpostavitev izobraževalnega in raziskovalnega centra v višini 13,3 mio EUR (EU dela), katerega ključne aktivnosti so:

* usposabljanje in vaje za osebe, vključene v sile za zaščito, reševanje in pomoč,
* operativna usposobljenost v primeru naravnih in drugih nesreč, v vojnih in kriznih časih.

Nacionalni center za zaščito in reševanje zagotavlja primerno stopnjo pripravljenosti za porabo sredstev evropske kohezijske politike v letih 2026 in 2027.

## Spodbujanje dostopa do cenovno dostopnih in trajnostnih stanovanj

Sredstva za nov specifični cilj se zagotovi s prerazporeditvami iz specifičnih ciljev:

* RSO1.2. Izkoriščanje prednosti digitalizacije za državljane, podjetja, raziskovalne organizacije in javne organe,
* ESO4.1. Izboljšanje dostopa do zaposlitve in aktivacijski ukrepi za vse iskalce zaposlitve, zlasti mlade, predvsem v okviru izvajanja jamstva za mlade, dolgotrajno brezposelne in prikrajšane skupine na trgu dela, in neaktivne osebe, kot tudi s spodbujanjem samozaposlovanja in socialnega gospodarstva,
* ESO 4.5 Izboljšanje kakovosti, vključenosti, učinkovitosti in ustreznosti sistemov izobraževanja in usposabljanja za potrebe trga dela, vključno z vrednotenjem neformalnega in priložnostnega učenja, da bi podprli pridobivanje ključnih kompetenc, tudi podjetniških in digitalnih veščin, ter s spodbujanjem uvedbe dualnih sistemov usposabljanja in vajeništev,
* ESO4.7. Spodbujanje vseživljenjskega učenja, zlasti prožnih možnosti za izpopolnjevanje in prekvalifikacijo za vse, ob upoštevanju podjetniških in digitalnih veščin, boljše predvidevanje sprememb in zahtev po novih veščinah na podlagi potreb trga dela, olajševanje prehodov med delovnimi mesti in spodbujanje poklicne mobilnosti,
* ESO4.12. Spodbujanje socialnega vključevanja oseb, izpostavljenih tveganju revščine ali socialni izključenosti, vključno z najbolj ogroženimi osebami in otroki,
* RSO4.3. Spodbujanje socialno-ekonomskega vključevanja marginaliziranih skupnosti, gospodinjstev z nizkimi dohodki in prikrajšanih skupin, tudi ljudi s posebnimi potrebami, s celostnimi ukrepi, vključno s stanovanjskimi in socialnimi storitvami.

Razlog: dinamika priprave in izvajanje projektov bistveno zamuja, kar predstavlja veliko tveganje za uspešnost koriščenja sredstev EU v danem časovnem okvirju finančne perspektive 2021-2027.

V okviru CP 4 se vzpostavi nov specifični cilj RSO**4.7 Spodbujanje dostopa do cenovno dostopnih stanovanj in s tem povezanih reform**.

Predvidena sta naslednja ukrepa:

1. Vzpostavitev javnih najemnih in javnih najemnih oskrbovanih stanovanj

Ministrstvo za solidarno prihodnost (MSP) na podlagi izvedene raziskave o potrebah po stanovanjih in načrtovanih stanovanjskih projektih[[1]](https://euc-word-edit.officeapps.live.com/we/wordeditorframe.aspx?ui=en&rs=en-US&wopisrc=https%3A%2F%2Fmnz-my.sharepoint.com%2Fpersonal%2Fjana_vrtovec_gov_si%2F_vti_bin%2Fwopi.ashx%2Ffiles%2Fe2112c3c1032439b9e7ac5255059737b&wdenableroaming=1&mscc=1&wdodb=1&hid=DC27C0A1-3096-E000-03B4-6858DBD9E023.0&uih=sharepointcom&wdlcid=en&jsapi=1&jsapiver=v2&corrid=faa58a40-7f6a-52eb-8782-57705ae05c95&usid=faa58a40-7f6a-52eb-8782-57705ae05c95&newsession=1&sftc=1&uihit=docaspx&muv=1&ats=PairwiseBroker&cac=1&sams=1&mtf=1&sfp=1&sdp=1&hch=1&hwfh=1&dchat=1&sc=%7B%22pmo%22%3A%22https%3A%2F%2Fmnz-my.sharepoint.com%22%2C%22pmshare%22%3Atrue%7D&ctp=LeastProtected&rct=Normal&wdorigin=ItemsView&wdhostclicktime=1756378493033&afdflight=60&csiro=1&instantedit=1&wopicomplete=1&wdredirectionreason=Unified_SingleFlush#_ftn1) ugotavlja, da se Zahodna Slovenija sooča z večjimi izziv na področju dostopnosti stanovanj kot Vzhodna Slovenija, predvsem zaradi višjih cen na trgu. Ovira pri dostopnosti stanovanj je poleg kreditne sposobnosti tudi neravnovesje med ponudbo in povpraševanjem ter izrazito pomanjkanje dostopnih stanovanjskih enot. S spremembo Stanovanjskega zakona so se ustvarili pogoji za pospešeno zagotavljanje **javnih najemnih in javnih najemnih oskrbovanih stanovanj**, ter zagotovitev finančno vzdržno poslovanje akterjev, kar je ključnega pomena za delovanje sektorja.

**Namen in opis projektov in upravičencev**: Z nepovratnimi sredstvi PEKP 21–27 bi se multiplicirali učinki izgradnje javnih najemnih stanovanj in javnih najemnih oskrbovanih stanovanj. Obe kategoriji stanovanj sta jasno definirani v Stanovanjskem zakonu, ki opredeljuje višino najemnine in njeno določanje (neprofitna najemnina), način dodeljevanja stanovanja (javni razpis), kategorije upravičencev (prednostne skupine) in pogoje upravičenosti (državljanstvo, premoženjski cenzus, dohodkovni cenzus, ni rešeno stanovanjsko vprašanje). Dodatno je opredeljena kategorija javnih najemnih oskrbovanih stanovanj, katere namen je zagotavljanje primernega bivalnega okolja za starejše od 65 let s preselitvijo oseb na bolj primerno lokacijo (bližina javnih storitev) ali v bolj primerno bivalno okolje (brez arhitektonskih ovir). **Upravičeni prejemniki sredstev** bi bile občine, javni stanovanjski skladi in organizacije, ki imajo status neprofitne stanovanjske organizacije skladno s Stanovanjskim zakonom.

Predviden je izbor projektov na podlagi javnega razpisa Cilj je zagotoviti čim večje število stanovanj in podpreti čim več projektov ter akterjev.

1. Prenova, posodobitev in pridobitev dodatnih nastanitvenih zmogljivosti v Dijaških domovih in Centrih šolskih in obšolskih dejavnosti

Drugi ukrep se nanaša na prenovo in posodobitev nastanitvenih zmogljivosti v dijaških domovih (DD) in Centrih šolskih in obšolskih dejavnosti (CŠOD). Ocenjena skupna vrednost izvedljivih aktivnosti v roku cca 36 mesecev znaša 12 mio EUR, od tega bi pridobili v okviru prenove dodatnih 300 ležišč (vključno s statično sanacijo) in novih 200 ležišč v okviru novogradnje. Cilj je izboljšati izobraževalno infrastrukturo in bivalno varnost, ki bo zagotavljala zadostno, pedagoško ustrezno, prostorsko optimalno zasnovano, kakovostno in trajnostno infrastrukturo ter opremo. Namen tega ukrepa je neposredno krepitev odpornosti, zlasti v luči zagotavljanja varnih in sodobnih pogojev za nastanitev, kot so prilagoditev šolskih prostorov sodobnim učnim metodam, zagotavljanje enakih pogojev za vse učence in dijake, izboljšanje energetske učinkovitosti in zmanjšanju stroškov vzdrževanja, ter ustvarjanje varnega in spodbudnega okolja za učenje in poučevanje v večnamenskih nastanitvenih kapacitetah, ki se uporabljajo primarno za izobraževanje (DD in CŠOD).

## Spodbujanje varnega dostopa do vode, trajnostnega gospodarjenja z vodo, vključno s celostnim gospodarjenjem z vodo, in odpornosti v zvezi z vodo

Upoštevajoč ključne vidike zagotavljanja odpornosti, kot so predlagani v predlogu Uredbe EU, ocenjujemo, da priprava in izvedba tovrstnih naložb, predvsem zaradi dolgotrajnih postopkov umeščanja v prostor, predstavljajo (pre)veliko tveganje za uspešnost koriščenja sredstev EU v danem časovnem okvirju finančne perspektive 2021–2027.

# PREGLED SPREMEMB PO SPECIFIČNIH CILJIH

Tabela 4: Pregled predloga spremenjenih pravic porabe PEKP po specifičnih ciljih:

|  |  |  |  |  |  |  |
| --- | --- | --- | --- | --- | --- | --- |
| **PN** | **SC** | **Sklad** | **PODPORA UNIJE (brez TP)** | **RAZLIKA** | **PREDLAGANA PODPORA UNIJE (brez TP) po spremembi** | **Opomba** |
| **1** | **RSO 1.1** | ESRR | 352.169.369 | -48.994.148 | 303.175.221 | Znižanje MGTŠ (za 25,5 mio EUR), MVZI (za 23,5 mio EUR) in prerazporeditev na RSO 1.6 (53,5 mio EUR) |
|  | **RSO 1.2** | ESRR | 78.873.208 | -5.832.056 | 73.041.152 | Znižanje MDP (za 5,8 mio EUR) in prerazporeditev na RSO 4.7 |
|  | **RSO 1.3** | ESRR | 183.181.825 |  | 183.181.825 |  |
|  | **RSO 1.4** | ESRR | 13.286.667 |  | 13.286.667 |  |
| **11** | **RSO1.6** | ESRR | 100.000.000 | 53.500.000 | 153.500.000 | Prerazporeditev iz RSO 1.1 in RSO 2.6 |
| **2** | **RSO 1.5** | ESRR | 19.662.744 |  | 19.662.744 |  |
| **3** | **RSO 2.1** | ESRR | 43.215.433 | -4.715.433 | 38.500.000 | Se prerazporedi na nov RSO 2.9. |
|  |  | KS | 51.470.000 | -10.102.163 | 41.367.837 | Se prerazporedi na nov RSO 2.9. |
|  | **RSO 2.2** | ESRR | 83.296.727 | -1.776.000 | 81.520.727 | Se prerazporedi na nov RSO 2.9. |
|  |  | KS | 30.683.041 |  | 30.683.041 |  |
|  | **RSO 2.3** | ESRR | 36.927.890 | -35.889.164 | 1.038.726 | Se prerazporedi na nov RSO 2.9. |
|  |  | KS | 5.750.000 | -5.750.000 | 0 | Se prerazporedi na nov RSO 2.9. |
|  | **RSO 2.4** | ESRR | 122.619.170 | -13.306.048 | 109.313.122 | MNVP 13,3 mio EUR se prerazporedi na nov RSO 3.3 |
|  |  | KS | 59.420.000 |  | 59.420.000 |  |
|  | **RSO 2.5** | KS | 155.350.000 |  | 155.350.000 |  |
|  | **RSO 2.6** | ESRR | 57.345.700 | -4.505.853 | 52.839.848 | Nižanje MGTŠ in se prerazporedi na RSO 1.6 (4,5 mio EUR) |
|  | **RSO 2.7** | ESRR | 80.179.221 |  | 80.179.221 |  |
|  |  | KS | 2.550.000 |  | 2.550.000 |  |
| **4** | **RSO 2.8** | ESRR | 53.917.253 |  | 53.917.253 |  |
|  | **RSO 2.9** | ESRR, KS |  | 58.232.759 | 58.232.759 | Se prerazporedi iz RSO 2.1, 2.2 in RSO 2.3 |
| **5** | **RSO 3.1** | KS | 284.140.000 |  | 284.140.000 |  |
|  | **RSO 3.2** | ESRR | 105.888.481 | -20.000.000 | 85.888.481 | Nižanje MZI za 20 mio EUR in prerazporeditev na nov RSO 3.3. |
|  |  | KS | 111.312.680 |  | 111.312.680 |  |
|  | **RSO 3.3** | ESRR |  | 75.368.689 | 75.368.689 | Nov RSO 3.3 (dvojna raba). Se prerazporedi iz RSO 3.2 (20 mio EUR) - MZI, ESO4.11 (26 mio EUR) – MZ, RSO2.4 (13,3 mio EUR) - MNVP in ESO 4.5 (16 mio EUR) - MVI |
| **6** | **ESO 4.1** | ESS+ | 109.996.983 | -1.870.000 | 108.126.983 | Nižanje MVI - se prerazporedi 16 mio EUR na nov RSO 3.3 in 12 mio EUR na nov RSO 4.7. |
|  | **ESO 4.2** | ESS+ | 30.829.161 |  | 30.829.161 |  |
|  | **ESO 4.4** | ESS+ | 47.683.125 |  | 47.683.125 |  |
|  | **ESO 4.5** | ESS+ | 138.058.800 | -21.860.000 | 116.198.800 | Nižanje MVI - se prerazporedi 16 mio EUR na nov RSO 3.3 in 12 mio EUR na nov RSO 4.7. |
|  | **ESO 4.7** | ESS+ | 80.055.734 | -2.670.000 | 77.385.734 | Nižanje MVI - se prerazporedi 16 mio EUR na nov RSO 3.3 in 12 mio EUR na nov RSO 4.7. |
|  | **RSO 4.2** | ESRR | 32.800.061 |  | 32.800.061 |  |
| **7** | **ESO 4.11** | ESS+ | 108.052.519 | -26.062.641 | 81.989.878 | Nižanje MZ (10x NIO) in se prerazporedi na nov RSO 3.3 (dvojna raba) |
|  | **ESO 4.12** | ESS+ | 60.888.482 | -1.600.000 | 59.288.482 | Nižanje MVI - se prerazporedi 16 mio EUR na nov RSO 3.3 in 12 mio EUR na nov RSO 4.7. |
|  | **ESO 4.8** | ESS+ | 35.940.000 |  | 35.940.000 |  |
|  | **RSO 4.3** | ESRR | 18.650.000 | -10.810.300 | 7.839.700 | Prerazporeditev 10,8 mio EUR iz RSO 4.3 MDDSZ. |
|  | **RSO 4.5** | ESRR | 58.780.000 |  | 58.780.000 |  |
|  | **RSO 4.7** |  |  | 28.642.357 | 28.642.357 | Nov RSO 4.7 (dostopna stanovanja). Se prerazporedi 10,8 mio EUR iz RSO4.3 - MDDSZ, 5,8 mio EUR iz RSO 1.2 -MDP in 12 mio EUR iz ESO4.5 - MVI. |
| **8** | **RSO 4.6** | ESRR | 19.661.752 |  | 19.661.752 |  |
| **9** | **RSO 5.1** | ESRR | 57.090.000 |  | 57.090.000 |  |
|  | **RSO 5.2** | ESRR | 28.140.785 |  | 28.140.785 |  |
| **10** | **JSO 8.1** | SPP | 248.773.600 | -13.082.066 | 235.691.534 |  |
|  | **JSO 8.2** | SPP |  | 13.082.066 | 13.082.066 | Nov JSO 8.2. Se prerazporedi 13 mio EUR iz JSO 8.1 (MOPE). |
| **SKUPAJ** |  |  | **3.106.640.411** | **0** | **3.106.640.410** |  |